
2026/0231 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 13 iulie 2021 de aprobare a evaluării planului de redresare și reziliență al Belgiei 

CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj.] 

având în vedere propunerea Comisiei Europene,
întrucât:
(1)	În urma transmiterii de către Belgia, la 30 aprilie 2021, a planului național de redresare și reziliență, Comisia a propus Consiliului ca planul să primească o evaluare pozitivă. La 13 iulie 2021, Consiliul a aprobat evaluarea pozitivă printr-o decizie de punere în aplicare[footnoteRef:3] (denumită în continuare „Decizia de punere în aplicare a Consiliului din 13 iulie 2021”). Decizia de punere în aplicare a Consiliului din 13 iulie 2021 a fost modificată prin Deciziile de punere în aplicare ale Consiliului din 8 decembrie 2023[footnoteRef:4] , 10 decembrie 2024[footnoteRef:5], 18 februarie 2025[footnoteRef:6], 11 martie 2025[footnoteRef:7], 20 iunie 2025[footnoteRef:8], 8 iulie 2025[footnoteRef:9], 13 noiembrie 2025[footnoteRef:10] și 12 iunie 2026[footnoteRef:11]. [3: 	ST 10161/21 INIT; ST 10161/21 ADD 1.]  [4: 	ST 15570/23 INIT; ST 15570/23 ADD 1.]  [5: 	ST 15974/24 INIT; ST 15974/24 ADD 1.]  [6: 	ST 5654/25 INIT; ST 5654/25 ADD 1.]  [7: 	ST 6545/25 INIT; ST 6545/25 ADD 1.]  [8: 	ST 9584/25 INIT; ST 9584/25 ADD 1.]  [9: 	ST 10529/25 INIT; ST 10529/25 ADD 1.]  [10: 	ST 14449/25 INIT; ST 14449/25 ADD 1.]  [11: 	ST 9517/26 INIT; ST 9517/26 ADD 1.] 

[bookmark: _Hlk130805569](2)	La 29 mai 2026, Belgia a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 13 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că planul de redresare și reziliență nu mai poate fi parțial realizat din cauza unor circumstanțe obiective. Pe această bază, Belgia a prezentat un plan de redresare și reziliență modificat.
Modificări aduse în temeiul articolului 21 din Regulamentul (UE) 2021/241 
(3)	Modificările aduse planului de redresare și reziliență prezentat de Belgia ca urmare a unor circumstanțe obiective vizează 49 de măsuri. 
(4)	Belgia a explicat că două măsuri nu mai pot fi realizate, parțial, din cauza unor dificultăți tehnice neprevăzute. Acest lucru se referă la descrierea investiției „Dezvoltarea locuințelor sociale și a locuințelor pentru persoanele vulnerabile” (I-4.12) și la obiectivul 153 al investiției „Dezvoltarea locuințelor sociale și a locuințelor pentru persoanele vulnerabile” (I-4.12), la descrierea investiției „Îmbunătățirea transportului public în Valonia” (I-3B) și la obiectivul 101 al investiției „Îmbunătățirea transportului public în Valonia” (I-3B). Din acest motiv, Belgia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(5)	Belgia a explicat că o măsură nu mai este, în parte, realizabilă în parte din cauza unei modificări a condițiilor de conformitate. Este vorba despre jalonul 23 aferent investiției „Un lanț valoric industrial pentru tranziția către hidrogen” (I-1.16). Din acest motiv, Belgia a solicitat modificarea măsurii respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(6)	Belgia a explicat că o măsură nu mai poate fi realizată, parțial, din cauza unei puneri în aplicare etapizate. Acest lucru se referă la jalonul 60 al investiției „Digitalizarea FPS” (I-2.05). Din acest motiv, Belgia a solicitat modificarea măsurii respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(7)	Belgia a explicat că o măsură nu mai poate fi realizată parțial din cauza lipsei cadrului juridic. Acest lucru se referă la descrierea investiției „Servicii de e-sănătate și date privind sănătatea” (I-2.06) și la jalonul 64 al investiției „Servicii de e-sănătate și date privind sănătatea” (I-2.06). Din acest motiv, Belgia a solicitat modificarea măsurii respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(8)	Belgia a explicat că o măsură nu mai poate fi realizată, parțial, din cauza unor constrângeri temporare de resurse determinate de suprapunerea priorităților și de lipsa unei oferte în cadrul procedurii de achiziții, ceea ce a condus la constrângeri de timp pentru realizarea unei părți a măsurii. Acest lucru se referă la descrierea investiției „Programul de refacere a naturii marine” (I-1.25) și la obiectivul 252 al investiției „Programul de refacere a naturii marine” (I-1.25). Din acest motiv, Belgia a solicitat modificarea măsurii respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(9)	Belgia a explicat că patru măsuri au fost modificate pentru a pune în aplicare alternative mai bune în scopul atingerii nivelului de ambiție inițial al măsurilor respective. Acest lucru se referă la jalonul 253 al investiției „Proiect privind energia eoliană offshore” (I-1.26), la descrierea investiției „Aport de capital propriu în Participatiemaatschappij Vlaanderen (PMV) pentru sprijinirea întreprinderilor active în domeniul biotehnologiei” (I-5.19) și la jalonul 256 al investiției „Aport de capital propriu în Participatiemaatschappij Vlaanderen (PMV) pentru sprijinirea întreprinderilor active în domeniul biotehnologiei” (I-5.19), la descrierea investiției „Majorare de capital în SFPIM Defence” (I-5.20) și la jalonul 258 al investiției „Majorare de capital în SFPIM Defence” (I-5.20), la descrierea investiției „Majorare de capital în SFPIM Defence” (I-5.21) și la jalonul 259 al investiției „Majorare de capital în SFPIM Defence” (I-5.21). Din acest motiv, Belgia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință. 
(10)	Belgia a explicat că au fost modificate 39 de măsuri pentru a pune în aplicare alternative mai bune, care permit reducerea sarcinii administrative și simplificarea Deciziei de punere în aplicare a Consiliului, îndeplinind, în același timp, obiectivele măsurilor respective. Acest lucru se referă la descrierea investiției „Renovarea clădirilor” (I-1B) și la obiectivele 14 și 14bis ale investiției „Renovarea clădirilor” (I­1B), la descrierea investiției „Un lanț valoric industrial pentru tranziția către hidrogen” (I-1.17) și la jalonul 26 al investiției „Un lanț valoric industrial pentru tranziția către hidrogen” (I-1.17), la jalonul 28 al investiției „Dezvoltarea industriei cu emisii reduse de carbon” (I-1.18), la jaloanele 37 și 39 ale investiției „Biodiversitate și adaptare la schimbările climatice” (I-1.22), la jaloanele 43 și 43bis ale investiției „Blue Deal” (I-1.24), la descrierea investiției „Capacități de interceptare” (I-2.02) și la jalonul 49 al investiției „Capacități de interceptare” (I-2.02), la descrierea investiției „Capacități de interceptare” (I-2.03) și la jalonul 50 al investiției „Capacități de interceptare” (I-2.03), la descrierea investiției „Digitalizarea” (I-2.04) și la jaloanele 52 și 53 ale investiției „Digitalizarea” (I-2.04), la jaloanele 55 și 61 ale investiției „Digitalizarea FPS” (I-2.05), la descrierea investiției „Proiecte de digitalizare” (I-2.08) și la jalonul 66 și obiectivul 67 ale investiției „Proiecte de digitalizare” (I-2.08), la descrierea investiției „Proiecte de digitalizare pentru administrațiile responsabile de azil și imigrație” (I-2.05bis) și la jalonul 55b al investiției „Proiecte de digitalizare pentru administrațiile responsabile de azil și imigrație” (I-2.05bis), la descrierea investiției „Acoperirea cu rețele de fibră optică” (I-2.13) și la jalonul 80 al investiției „Acoperirea cu rețele de fibră optică” (I-2.13), la descrierea investiției „Conectivitatea a 35 de parcuri de afaceri din Valonia” (I-2.15) și la obiectivul 84 al investiției „Conectivitatea a 35 de parcuri de afaceri din Valonia” (I-2.15), la obiectivul 96b al investiției „Infrastructura pentru ciclism – Vélo Plus” (I-3.03b), la descrierea investiției „Infrastructura pentru mersul cu bicicleta și pentru mersul pe jos – Schuman” (I-3.04) și la obiectivul 98 al investiției „Infrastructura pentru mersul cu bicicleta și pentru mersul pe jos – Schuman” (I-3.04), la descrierea investiției „Infrastructura feroviară și lucrări de accesibilizare a stațiilor” (I-3C) și la obiectivul 105 al investiției „Infrastructura feroviară și lucrări de accesibilizare a stațiilor” (I-3C), la obiectivul 107 al investiției „Canalul Albert și Trilogiport” (I-3.11), la descrierea investiției „Sisteme IT feroviare” (I-3E) și la obiectivul 109 al investiției „Sisteme IT feroviare” (I-3E), la descrierea investiției „Ecologizarea parcului de autobuze” (I-3G) și la obiectivul 115b al investiției „Ecologizarea parcului de autobuze” (I-3G), la descrierea investiției „Infrastructura de încărcare pentru autobuze” (I-3.21) și la obiectivul 246 al investiției „Infrastructura de încărcare pentru autobuze” (I-3.21), la descrierea investiției „Platforme digitale pentru deținuți” (I-4.09) și la obiectivul 147 al investiției „Platforme digitale pentru deținuți” (I-4.09), la descrierea investiției „Crearea de locuri în centrele de îngrijire a copiilor” (I-4.13) și la obiectivul 155 al investiției „Crearea de locuri în centrele de îngrijire a copiilor” (I-4.13), la descrierea investiției „A6K/E6K – Centru de inovare digitală și tehnologică și de formare” (I­5.01) și la obiectivul 162 al investiției „A6K/E6K – Centru de inovare digitală și tehnologică și de formare” (I-5.01), la descrierea investiției „Modernizarea infrastructurii de formare avansată” (I-5.03) și la obiectivul 163 al investiției „Modernizarea infrastructurii de formare avansată” (I-5.03), la descrierea investiției „Învățare digitală pe tot parcursul vieții” (I-5.07) și la jalonul 171 al investiției „Învățare digitală pe tot parcursul vieții” (I-5.07), la descrierea investiției „Medicină nucleară” (I-5.08) și la jaloanele 179 și 180 ale investiției „Medicină nucleară” (I­5.08), la descrierea investiției „Consolidarea C&D” (I-5.11) și la jalonul 187 al investiției „Consolidarea C&D” (I-5.11), la descrierea investiției „Relocarea activităților alimentare și dezvoltarea platformelor logistice” (I-5.12) și la obiectivul 191 al investiției „Relocarea activităților alimentare și dezvoltarea platformelor logistice” (I-5.12), la descrierea obiectivului 198 al investiției „Centru de reciclare” (I­5.14), la descrierea jalonului 200 al investiției „Belgium Builds Back Circular” (I­5.15), la descrierea obiectivului 202 al investiției „Implementarea economiei circulare în Valonia” (I-5.16), la descrierea investiției „SMELD – FED” (I-5.18) și la jalonul 249 al investiției „SMELD – FED” (I-5.18), la descrierea investiției „Măsuri de eficiență energetică în locuințele sociale WAL” (I-7.04) și la obiectivul 215 al investiției „Măsuri de eficiență energetică în locuințele sociale WAL” (I-7.04), la descrierea investiției „Pompe de căldură, izolații, panouri solare sau lămpi LED în clădiri” (I-7.10) și la obiectivul 217 al investiției „Pompe de căldură, izolații, panouri solare sau lămpi LED în clădiri” (I-7.10), la descrierea investiției „Măsuri energetice în clădiri – VLA” (I-7) și la obiectivul 218 al investiției „Măsuri energetice în clădiri – VLA” (I-7), la descrierea investiției „Măsuri climatice în agricultură” (I-7.14) și la obiectivul 225 al investiției „Măsuri climatice în agricultură” (I-7.14), la descrierea investiției „Electrificarea infrastructurii portuare din Regiunea Flamandă” (I-7.18) și la jalonul 236 al investiției „Electrificarea infrastructurii portuare din Regiunea Flamandă” (I-7.18), la descrierea obiectivului 242 al investiției „Ecologizarea parcului de autobuze – BCR” (I-7.21), la descrierea investiției „Renovarea locuințelor în regiunea valonă” (I-7.26) și la obiectivul 260 al investiției „Renovarea locuințelor în regiunea valonă” (I-7.26), la descrierea investiției „Schema îmbunătățită de subvenționare a energiei – BCR” (I-7.01) și la obiectivul 261 al investiției „Schema îmbunătățită de subvenționare a energiei – BCR” (I-7.01). Din acest motiv, Belgia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(11)	În urma reducerii nivelului de punere în aplicare a măsurilor în conformitate cu articolul 21 din Regulamentul (UE) 2021/241, Belgia a solicitat utilizarea resurselor eliberate ca urmare a reducerii nivelului de punere în aplicare a acestora pentru a adăuga o nouă măsură și pentru a crește nivelul de punere în aplicare a trei măsuri. Acest lucru se referă la investiția „Transfer voluntar către programul satelitar IRIS²” (I-5.22), la investiția „Semnale rutiere inteligente – WAL” (I-3.08), la investiția „Aport de capital propriu în Participatiemaatschappij Vlaanderen (PMV) pentru sprijinirea întreprinderilor active în domeniul biotehnologiei” (I-5.19) și la investiția „Majorare de capital în SFPIM Defence” (I-5.20). Pe această bază, Belgia a solicitat mărirea nivelului de punere în aplicare a unui număr de trei măsuri și adăugarea uneia noi. Decizia de punere în aplicare a Consiliului din 13 iulie 2021 ar trebui să fie modificată în consecință.
Corectarea erorilor materiale
(12)	În textul deciziei de punere în aplicare a Consiliului au fost identificate două erori materiale care afectează un jalon și o țintă și două măsuri din cadrul a două componente. Decizia de punere în aplicare a Consiliului ar trebui modificată pentru a corecta aceste erori materiale care nu reflectă conținutul planului de redresare și reziliență prezentat Comisiei la 30 aprilie 2021, astfel cum a fost convenit între Comisie și Belgia. Acele erori materiale se referă la jalonul 185 al investiției „C&D: Reducerea la minimum a deșeurilor în timpul dezafectării” (I-5.10) din cadrul componentei 5.2 „Sprijinirea activității economice” și la obiectivul 7 al investiției „Renovarea locuințelor private și sociale” (I-1A) din cadrul componentei 1.1 „Renovare”. Respectivele corecturi nu afectează punerea în aplicare a măsurilor în cauză.
Evaluarea realizată de către Comisie
(13)	Comisia a evaluat planul de redresare și reziliență modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
Contribuția la tranziția verde, inclusiv la biodiversitate
(14)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Cuantumul aferent măsurilor de sprijinire a obiectivelor climatice reprezintă 40 % din alocarea totală a planului de redresare și reziliență modificat și 65,6 % din costurile totale estimate ale măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este conform cu informațiile incluse în Planul național privind energia și clima pentru perioada 2021-2030.
(15)	Modificarea planului de redresare și reziliență nu schimbă nivelul său de ambiție în ceea ce privește tranziția verde, chiar dacă alocarea totală pentru măsurile de sprijinire a obiectivelor climatice a scăzut cu 5,1 puncte procentuale în comparație cu evaluarea modificată din 12 iunie 2026. Această reducere rezultă din eliminarea marcării climatice pentru investiția „Renovarea clădirilor” (I-1.07), investiția „Renovarea clădirilor” (I-1.08), investiția „Renovarea clădirilor” (I-1.09), investiția „Renovarea clădirilor” (I-7.06) și investiția „Pompe de căldură, izolații, panouri solare sau lămpi LED în clădiri” (I-7.10). Domeniul de aplicare limitat al modificărilor respective nu afectează evaluarea globală a acestui criteriu.
Contribuția la tranziția digitală
(16)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția digitală sau la abordarea provocărilor generate de aceasta. Cuantumul aferent măsurilor de sprijinire a obiectivelor digitale reprezintă 27,15 % din suma totală alocată planului de redresare și reziliență modificat, calculată în conformitate cu metodologia din anexa VII la regulamentul menționat.
(17)	Modificarea planului de redresare și reziliență nu schimbă nivelul său de ambiție în ceea ce privește tranziția digitală, având în vedere că alocarea totală pentru măsurile de sprijinire a tranziției digitale a crescut ușor în comparație cu evaluarea modificată din 12 iunie 2026. Această creștere se datorează în principal adăugării investiției „Transfer voluntar către programul satelitar IRIS²” (I-5.22). Domeniul de aplicare limitat al modificărilor respective nu afectează evaluarea globală a acestui criteriu.
Estimarea costurilor
(18)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la costurile totale estimate ale planului de redresare și reziliență este, într-o măsură moderată (nota B), rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(19)	Belgia a furnizat costuri individuale estimate pentru noua măsură, precum și justificări individuale pentru toate măsurile ale căror modificări au implicat o modificare a estimărilor costurilor. Informațiile privind costurile furnizate de Belgia sunt, în cea mai mare parte, suficient de detaliate și justificate. Pentru noua măsură și pentru măsurile în cazul cărora reducerea nivelului de ambiție este mai mult decât proporțională cu reducerea pachetului financiar, Belgia a furnizat estimări și informații privind metodologia utilizată. Evaluarea estimărilor costurilor și a documentelor justificative arată că majoritatea costurilor noilor măsuri sunt bine justificate, rezonabile și plauzibile. În plus, modificările estimărilor costurilor aferente măsurilor modificate sunt suficient justificate. În sfârșit, valoarea costurilor totale estimate ale planului de redresare și reziliență este coerentă cu principiul eficienței din punctul de vedere al costurilor și este proporțională cu impactul economic și social național preconizat.
Orice alte criterii de evaluare
(20)	Comisia consideră că modificările prezentate de Belgia nu afectează evaluarea pozitivă a planului de redresare și reziliență prevăzută în Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Belgiei în ceea ce privește relevanța, eficacitatea, eficiența și coerența acestui plan în raport cu criteriile de evaluare prevăzute la articolul 19 alineatul (3) literele (a), (b), (c), (d), (da), (db), (g), (h), (j) și (k).
Evaluarea pozitivă
(21)	În urma evaluării pozitive de către Comisie a planului de redresare și reziliență modificat, prin care s-a constatat că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) și cu anexa V la acest regulament, ar trebui să fie stabilite reformele și proiectele de investiții necesare pentru implementarea planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(22)	Costul total estimat al planului de redresare și reziliență modificat al Belgiei este de 5 244 911 861 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Belgia, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:12], cu articolul 20 alineatul (4) și cu articolul 21a alineatul (6) din Regulamentul (UE) 2021/241 alocată planului de redresare și reziliență modificat al Belgiei ar trebui să fie egală cu 5 033 950 235 EUR. Prin urmare, contribuția financiară pusă la dispoziția Belgiei rămâne neschimbată. [12: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).
] 

Credite
(23)	Pentru a sprijini reformele și investițiile suplimentare, un sprijin sub formă de împrumut în valoare totală de 230 100 000 EUR a fost pus la dispoziția Belgiei prin Decizia de punere în aplicare a Consiliului din 13 iulie 2021. În urma eliminării investiției „Infrastructura pentru mersul cu bicicleta și pentru mersul pe jos – Schuman” (I-3.04) și a reducerii nivelului de punere în aplicare a investiției „Majorare de capital în SFPIM – Defence” (I-5.21) în temeiul articolului 21 din Regulamentul (UE) 2021/241, Belgia nu a solicitat utilizarea resurselor împrumutului eliberate pentru a sprijini noi măsuri sau pentru a crește nivelul de punere în aplicare a măsurilor existente din cadrul PNRR. Cuantumul costurilor estimate totale aferente planului de redresare și reziliență este mai mic decât contribuția financiară combinată disponibilă pentru Belgia și decât sprijinul sub formă de împrumut care a fost pus la dispoziția Belgiei prin Decizia de punere în aplicare a Consiliului din 13 iulie 2021. Prin urmare, sprijinul total sub formă de împrumut pus la dispoziția Belgiei ar trebui redus la 209 604 000 EUR.
(24)	Prin urmare, Decizia de punere în aplicare a Consiliului din 13 iulie 2021 ar trebui modificată în consecință. Din motive de claritate, anexa la Decizia de punere în aplicare a Consiliului din 13 iulie 2021 ar trebui să fie înlocuită în întregime.
(25)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care ar putea fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Belgiei pe baza criteriilor prevăzute la articolul 19 alineatul (3) din Regulamentul (UE) 2021/241. 
Articolul 2 
Modificări
Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Belgiei se modifică după cum urmează:
(1) la articolul 2a, alineatul (1) se înlocuiește cu următorul text:
«(1) Uniunea pune la dispoziția Belgiei un împrumut de maximum 209 604 000 EUR.”;
(2) Anexa se înlocuiește cu textul din anexa la prezenta decizie.
Articolul 3 
Destinatar
Prezenta decizie se adresează Regatului Belgiei.
Adoptată la Bruxelles,
	Pentru Consiliu
	Președintele

